Here is a page extracted from Wikipedia that may contain CSS, HTML, and a lot of unformatted text.

Title: Tabella
Content: A tabella ye lo fruito caracteristico d'as plantas leguminosas, que contiene cualques simients  adintro d'una estructura vueda u semi-vueda mas larga que no ampla, unida en a planta con un pedunclo unico. Se desembolica a partir d'o chineceu d'a flor, que no tiene si que un carpelo, y cuan son maduras pueden ubrir-se en dos valvas simetricas por a comisura ventral u tamién por a dorsal, trobando-se as simients en una ringlera en posición ventral.

En bel lugar en o norte d'Aragón, encara se conserva la denominación tradicional de «tabelletas» u «tabilletas» (formas deminutivas de tabella) que s'aplica de maniera distintiva a las tabellas inmaduras (verdes) d'a chodiguera domestica (Phaseolus vulgaris) u o bisalto (Pisum sativum), tal como se gosa preparar-los pa l'alimentación humana. En atros puestos una tabella puede estar cualsiquier atra leguminosa, como por eixemplo a garrofa. Tamién i hai puestos an que distinguen y o nombre de tabella nomás le'n dan a la que ye seca.

Imachens

Referencias 

Botanica
Fabaceae